
Nr. 6174 din 21 noiembrie 2025
REFERAT DE APROBARE

la proiectul de hotărâre privind aprobarea rectificării pe cale amiabilă, a Cărților funciare nr. 6671 și 12322, proprietatea comunei, cu Cartea funciară nr. 2422, proprietatea Societății Cooperative de Consum de Gradul I, Consumcoop Vulcana-Băi
Art. 29 din Legea nr. 24/2000 privind normele de tehnică legislativă pentru elaborarea actelor normative prevede că proiectele de acte normative trebuie însoţite de următoarele documente de motivare: 

a) expuneri de motive - în cazul proiectelor de legi şi al propunerilor legislative; 

b) note de fundamentare - în cazul ordonanţelor şi al hotărârilor Guvernului; ordonanţele care trebuie supuse aprobării Parlamentului, potrivit legii de abilitare, precum şi ordonanţele de urgenţă se transmit Parlamentului însoţite de expunerea de motive la proiectul legii de aprobare a acestora; 

c) referate de aprobare - pentru celelalte acte normative.

Rezultă că, pentru proiectele de hotărâre ale consiliului local, referatul de aprobare constituie instrumentul de prezentare şi motivare ale noilor reglementări propuse, normă consolidată și de  prevederile art. 136 alin.(2) din Codul administrativ.
Am iniţiat un proiect de hotărâre, calitate acordată de prevederile  art. 136 alin.(1)  din Ordonanța de urgență a Guvernului nr. 57/2019 privind Codul administrativ, cu modificările și  completările ulterioare, având ca reglementare aprobarea rectificării pe cale amiabilă, a Cărților funciare nr. 6671 și 12322, proprietatea comunei, cu Cartea funciară nr. 2422, proprietatea Societății Cooperative de Consum de Gradul I, Consumcoop Vulcana-Băi.
Sediul materiei privind această capacitate a Consiliului Local îl reprezintă:
a) art. 1 alin. (2), art. 3, art. 95 alin. (2), art. 96, art. 98, art. 105 alin. (1), art. 106 alin. (1) și alin. (2),  art. 129 alin. (1), alin. (2) lit. c)  și alin. (6) lit. b), art. 197 alin. (1), (2), (4) și (5), art. 198 alin. (1), art. 199 alin. (1) și (2), art. 297 alin. (1) lit. b), art. 302-331 din Ordonanța de urgență a Guvernului  nr. 57/2019 privind Codul administrativ, cu modificările și completările ulterioare;

b) art. 33 din Legea cadastrului şi a publicităţii imobiliare nr. 7/1996, republicată, cu modificările și completările ulterioare;

c) art. 95 din Regulamentul de avizare, recepţie şi înscriere în evidenţele de cadastru şi carte funciară, aprobat prin Ordinul nr. 600/2023 directorului general al Agenţiei Naţionale de Cadastru şi Publicitate Imobiliară, cu modificările și completările ulterioare;

d) Hotărârii Consiliului Local nr. 98 din 27 decembrie 2023 privind actualizarea Planului Urbanistic General al comunei Vulcana-Băi și a Regulamentului Local de Urbanism aferent acestuia;.
Proiectul de hotărâre urmează procedura prevăzută de art. 136 alin.(3)  din Ordonanța de urgență a Guvernului nr. 57/2019 privind Codul administrativ, cu modificările și  completările ulterioare, fiind înregistrat și depus la secretarul general al comunei, urmând a se transmite inspectorului din cadrul Serviciului comunitar pentru registrul agricol, cadastru, cartea funciară, agricultură și activități sanitar-veterinare, din aparatul de specialitate al primarului comunei în vederea analizării şi întocmirii raportului de specialitate şi  Comisiei de specialitate A, în domeniile: comuna Vulcana-Băi, organizarea proprie, precum și organizarea și funcționarea aparatului de specialitate al primarului, ale instituțiilor publice, ale societăților de interes local, dezvoltarea economico-socială și administrarea domeniului public și privat ale comunei pentru întocmirea raportului de avizare. 
Rectificarea este necesară ca urmare a constatării unor neconcordanțe între situația juridică înscrisă în cartea funciară și situația reală din teren, în special în zonele în care sunt amplasate troița din intersecția străzilor Vlad ȚEPEȘ cu Matei BASARAB, aparținând comunei, stâlpul de susținere a rețelei electrice, semnele de circulație, bunuri care, în conformitate cu prevederile legale, trebuie să se regăsească pe terenuri aflate în domeniul public al comunei.

Efectuarea rectificării este justificată prin: necesitatea corelării situației tabulare cu realitatea din teren, asigurarea legalității și stabilității juridice asupra imobilelor aparținând domeniului public al comunei, clarificarea limitelor de proprietate, eliminarea suprapunerilor identificate în teren, evitarea viitoarelor litigii.

Luând act și de acordul Societății Cooperative de Consum de Gradul I, Consumcoop Vulcana-Băi privind rectificarea pe cale amiabilă a Cărții funciare nr. 2422, imobil proprietatea sa, cu Cartea funciară nr. 6671 și 12322, imobile proprietatea comunei,
Față de cele ce preced, ţinând seama de importanţa sa, vă rog să analizaţi şi să hotărâţi asupra proiectului privind aprobarea rectificării pe cale amiabilă, a Cărților funciare nr. 6671 și 12322, proprietatea comunei, cu Cartea funciară nr. 2422, proprietatea Societății Cooperative de Consum de Gradul I, Consumcoop Vulcana-Băi, proiect care dovedeşte capacitatea efectivă de a soluţiona şi de a gestiona, în numele şi în interesul colectivităţii locale pe care o reprezentăm, treburile publice, în condițiile legii. 
Anticipând solicitudinea dumneavoastră, vă mulțumesc și vă rog să primiți, stimați consilieri locali, expresia întregii mele considerații.
PRIMARUL COMUNEI VULCANA-BĂI,

